**הנחיות כלליות למילוי טופס בקשה למעונות לסטודנטים רווקים**

**קרא בעיון לפני מילוי הטופס. הטופס מחייב הגשה בצירוף כל המסמכים הנדרשים**. **יש להכין מראש את כל המסמכים הרלוונטיים בקבצי jpg אוpdf בלבד**. ללא צירוף כל המסמכים הטופס לא יתקבל. במידה שתיעצר בעת המילוי עקב חוסר במסמך מסוים, תצטרך להתחיל מחדש.

כל ניסוח בלשון זכר מיועד לסטודנטים ולסטודנטיות במידה שווה.

טופס בקשה זה מיועד לסטודנטים רווקים הלומדים בטכניון במסגרת לימודי הסמכה ורפואה בלבד, בהיקף מינימאלי של 10 נקודות אקדמיות לתואר בסמסטר.   
הפסקת לימודים, חופשת לימודים או סיום לימודים, מבטלים לאלתר את זכות המגורים.

**מספר בקשות יישלחו באופן מדגמי לבדיקת אמינות הנתונים.**

**לטופס יש לצרף את המסמכים הבאים:**

- **אישורי הכנסות ההורים**. **שכירים** שאינם בעלי חברה או שותפים בה ו/או בעלי עניין בחברה והחברה איננה חברה משפחתית, יגישו תלוש שכר מאחד החודשים בשנת 2018, טופס 106 לא יתקבל. לאישור שכר ידני או במעבד תמלילים יש לצרף אישור מהמעביד, על פי הנוסח: "ההורה מועסק כשכיר ואין לו כל עניין בחברה" (טופס זה קיים באתר המעונות).   
**שכירים המגישים שומה למס הכנסה**, או שיש להם הכנסה נוספת מעסק, יגישו את השומה האישית האחרונה (משומת 2016 ואילך).   
**גמלאים** יגישו תלוש גמלה + ריכוז תשלומים שנתי מביטוח לאומי.

**גמלאים העובדים במקום עבודה נוסף**, יצרפו בנוסף לתלוש הגמלה את הכנסתם הנוספת.  
**מובטלים/חסרי הכנסה** יגישו אישור מביטוח לאומי על הכנסה כלשהי או אישור על "מעמד לא עובד"  
**ובנוסף** **ריכוז תשלומים שנתי**. **לא** יתקבל אישור "תמצית נתונים – ביטוח וגבייה".  
**עצמאים** ואחרים שאינם בקטגוריה הקודמת, כמו בעלי ענין בחברה, שותפים בעסק משפחתי, או בעלי מניות ודומיהם, יגישו את שומת מס ההכנסה האישית האחרונה שבידם. לא יתקבלו אישורים מרואה חשבון/יועץ מס ולא טופס 1301.

**במידה שקיימת הכנסה נוספת** משכר דירה, פיצויים, עבודות נוספות, או מקורות הכנסה אחרים, יש לצרף אישורים.  
- **צילום תעודות זהות** של אחד ההורים כולל הספח שבו מופיעים כל האחים.

- **סטודנטים נכים**, יצרפו אישור נכות רשמי הכולל את אחוזי הנכות (משרד הביטחון/ביטוח  
 לאומי/משרד העבודה והרווחה והשירותים הציבוריים).

- **סטודנטים שאחיהם משרתים בצבא/שירות לאומי**, יצרפו אישור (כגון צילום חוגר, צו גיוס).

- **סטודנטים שאחיהם לומדים לתואר ראשון במוסד להשכלה גבוהה מוכר** כולל בית ספר

להנדסאים, מכללות ומכינות, יצרפו אישור עדכני מהמוסד שבו הם לומדים (מכללות שאינן מוכרות

לתואר – יש לצרף בנוסף גם אישור על גובה שכ"ל).   
 סטודנט שאחיו מתחיל את לימודיו, יצרף אישור קבלה ללימודים ואישור תשלום ראשון.   
 סטודנטים שאחיהם לומדים בחו"ל, יצרפו אישור לימודים ואישור על תשלום שכ"ל. יתקבלו אישורים   
 בעברית ובאנגלית בלבד.

- **סטודנטים שעשו שנת שירות** – יצרפו אישור.  
- **סטודנטים ששירתו בצבא או בשירות לאומי** – יצרפו אישור

- **סטודנטים אשר שרתו במילואים או בשירות לאומי אחר** בשנה קלנדרית קודמת,   
 בין 1/1/17 - 31/12/17יצרפו שובר שחרור ממילואים או אישור מביטוח לאומי   
 (ניתן להוציא אישור גם דרך אתר האינטרנט של קצין העיר).

- **סטודנטים בעלי תעודה המעידה על פעילות בסיכון גבוה** (כגון תעודת לוחם או לוחם אש) יצרפו

צילום התעודה.

- **עוזבי קיבוץ** (מקיבוץ שלא הופרט) יביאו אישור על עזיבת הקיבוץ ממזכירות הקיבוץ, ויצרפו מכתב  
 להצגת מקורות המחיה.

- **חברי נבחרות ספורט המשחקים בליגה** - יגישו אישור ממזכירות הספורט.

- **סטודנט שלומד לתואר נוסף / כפול או שינה פקולטה**, ובשל כך יעבור את מכסת   
 הסמסטרים המאושרת למגורים במעונות (ראה סעיף "אי זכאות למעונות") יצרף אישור מלימודי   
 הסמכה ויפרט את מספר הנקודות שעליו להשלים.

**זכאים למעונות** – (ימלאו טופס בקשה למעונות הכולל את כל האישורים).   
- מצטיינים במסגרת **תכנית המצוינים**, סטודנטים מתוכנית **"פסגות"**, מתוכנית **"ברקים"** ומתוכנית "**סילון"**.

- **מצטייני נשיא** באביב תשע"ז ובחורף תשע"ח יהיו זכאים למעונות בחורף ואביב תשע"ט.  
 **מצטייני נשיא** בחורף תשע"ח ובאביב תשע"ח יהיו זכאים למעונות באביב תשע"ט ובחורף תש"פ,

או בסמסטר חורף תש"פ ובאביב תש"פ - לפי מועד הגשת הבקשה.  
- **מצטייני סכם קבלה** יקבלו עדיפות בקבלת מעונות.

- סטודנטים **נכים** מעל ל - 50% נכות.

- סטודנטים **בודדים בארץ** למעט בעלי דירה הקרובה לאזור חיפה: סטודנטים יתומים מהורים, או שהוריהם ירדו מהארץ, או עולים בודדים בארץ, או סטודנטים שנותק הקשר בינם לבין ההורים. המנותקים מהוריהם ימציאו הצהרה חתומה בפני עו"ד לפי הנוסח שיילקח ממזכירות המעונות או מאתר המעונות ויצרפו מכתב להצגת מקורות המחיה. נתק כלכלי אינו מהווה עילה להצהרה.   
סטודנט שהגיש בעבר הצהרת ניתוק – יצהיר שלא חל שינוי במצב.

- פעילים בכירים באגודת הסטודנטים.

**תוספת ניקוד תינתן**:

- לסטודנטים שתרמו תרומה חברתית לאומית (שירות צבאי/לאומי/אזרחי).  
- לסטודנטים שעשו שנת שירות.  
- לסטודנטים ששרתו במילואים או בשירות לאומי אחר בתקופה הרלוונטית – מעל 8 ימים.  
- לפעילי אגודה וחברי נבחרות ספורט המשחקות בליגה.

- לסטודנטים המבקשים דיור לסמסטר חורף בלבד והם לומדים במסגרת הזמן הפורמאלי של מסלול  
 לימודיהם (הסטודנט יחויב לעזוב את המעונות בסוף הסמסטר ללא אפשרות לחדש בקשה לאביב).

- לסטודנטים שאחיהם לומדים במוסד להשכלה גבוהה מוכר, לתואר ראשון, כולל בית ספר להנדסאים, מכללות, מכינות ואוניברסיטאות בחו"ל.

- לפי מרחק המגורים מהטכניון.

- לסטודנטים יתומים.  
- לסטודנטים ממשפחה חד הורית (כשאחד ההורים חי בחו"ל או שנותק הקשר באופן מוחלט   
 והסטודנט חותם על כך בהצהרתו בפני עו"ד, לפי הנוסח הקיים באתר המעונות).

- לנכים בעלי אחוזי נכות שבין 15% - 49%.  
- לסטודנטים המתחילים את לימודיהם.

- לבני/חברי קיבוץ שאינו מופרט והקיבוץ אינו ממן את לימודיהם.  
  
**הפחתת ניקוד**:  
 - לסטודנטים תושבי חיפה, נשר.  
 - לסטודנטים בעלי הכנסה גבוהה לנפש.

- לסטודנטים ותיקים שימלאו בקשה לאחר מועד הרישום.

**סטודנטים המשתייכים לאחת מהקטגוריות הבאות אינם זכאים למעונות**:

- סטודנטים בשלילת דיקן, שלילת ועדת משמעת, בחופשה, או בהפסקת לימודים.

- סטודנטים הלומדים להשלמת התואר הראשון פחות מ - 10 נקודות אקדמיות בסמסטר הדרושות   
 לקבלת התואר.

- סטודנטים הלומדים סמסטר אחד מעבר לזמן הפורמאלי של מסלול לימודיהם.

- סטודנטים המשרתים בצבע קבע.  
- סטודנטים שהכנסת משפחתם גבוהה מעבר לרמה מסוימת (שלילה כלכלית).

- סטודנטים שמסרו דווח כוזב למעונות או למלגות או שלא מלאו נתון כל שהוא, או שלא הודיעו על  
 שינוי שחל במצבם הכלכלי או בכל אחד מהפרטים שמסרו, שעלול לשנות את ההחלטה בדבר   
 זכאותם. סטודנט שידווח במהלך הסמסטר על שינוי, והשינוי ישפיע על זכאותו למעונות, יפנה את

המעונות בתום אותו סמסטר.  
- סטודנטים שאינם מנצלים את המעונות לפחות 3 לילות בשבוע.  
- בוגרי טכניון שחוזרים ללמוד תואר נוסף בהוראת המדעים.  
- סטודנטים שבבעלותם או ברשותם דירה.  
  
  
  
  
מועדים וסדרי שליחת הבקשה:

סטודנטים הלומדים בטכניון – ימלאו את הטופס **מ – 15.4.2018 עד 6.5.2018.**

סטודנטים חדשים תושבי חיפה והסביבה (רשימת האזורים מופיעה באתר המעונות) וסטודנטים חדשים שלמדו בעבר בטכניון – ימלאו את הטופס מיד עם קבלתם לטכניון ועד **30.6.2018.**

סטודנטים חדשים שאינם תושבי חיפה והסביבה יירשמו מיד עם קבלתם לטכניון ועד **30.6.2018** באתר רישום וקבלה או באתר: <http://newstud.technion.ac.il/>

לאחר מועדים אלה ימלאו בקשה באתר המעונות. הבקשה תבוא לדיון על בסיס מקום פנוי.

**הכתובת אליה ישלח הדואר מהמעונות, הינה הכתובת שמסרת במרכז רישום וקבלת סטודנטים בעת בקשת הרישום ללימודים לראשונה**. **אם שונתה כתובת זו יש לדאוג להחליפה באינטרנט, באתר לימודי הסמכה (שירותים לסטודנט-עדכון כתובת).**

**לא תתקבלנה טענות על כתובת לא נכונה**.

|  |
| --- |
| ***תשובות לסטודנטים ותיקים – תשלחנה בדואר האלקטרוני. באחריות הסטודנט לעקוב אחר כל ההודעות הנשלחות ב-campus ממשרד המעונות. כל המידע קיים גם באתר המעונות.*** |